Diari Oficial de la Generalitat Valenciana


Sumari del DOGV 5556, del 16-07-2007 (2007/9359)

RESOLUCIÓ de 29 de juny de 2007, del president de la Generalitat, per la qual delega determinades atribucions en distints òrgans de la Presidència i de la Conselleria de Presidència.
--------------------------------------------------------------------------------------------------------------------------------------------------------------------------------------

### Dades del document

Número de DOGV
:   5556

Data del DOGV
:   16-07-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/9359


Data del document
:   29-06-2007

Organisme emissor
:   Presidència de la Generalitat

Tipus de document
:   Resolució

Descriptors 

:   * Conselleria de Presidència
    * delegació de poders
    * administració regional
    * competència administrativa

RESOLUCIÓ de 29 de juny de 2007, del president de la Generalitat, per la qual delega determinades atribucions en distints òrgans de la Presidència i de la Conselleria de Presidència. [2007/9359]  
El Decret 7/2007, de 28 de juny, del president de la Generalitat, ha assignat a la Presidència de la Generalitat les competències en matèria de comunicació institucional de la Generalitat, ràdio, televisió i la resta de mitjans de comunicació social.  
Junt amb les anteriors competències, el president de la Generalitat exerceix les funcions establertes en la Llei del Consell, així com aquelles que li corresponen com a màxima autoritat dels òrgans i unitats que s'integren en la seua estructura orgànica.   
A fi de dotar de major agilitat la gestió dels assumptes competents a la Presidència, i d'acord amb el principi d'eficàcia que regeix l'actuació de les administracions públiques, es considera oportú delegar determinades atribucions en diversos òrgans tant d'esta Presidència com de la conselleria de Presidència.   
En virtut d'això, i de conformitat amb el que disposen els articles 12.2, 28, per analogia i 63 de la Llei del Consell; i en els articles 13 i 14 de la Llei de Règim Jurídic de les Administracions Públiques i del Procediment Administratiu Comú, resolc:  
Primer   
1. Es deleguen en la secretària autonòmica de Comunicació les funcions que corresponen al president de la Generalitat relatives a comunicació institucional de la Generalitat, ràdio, televisió i la resta de mitjans de comunicació social i continguts, incloent-hi els de caràcter audiovisual, transmesos mitjançant xarxes i serveis de comunicacions electròniques.   
En cap cas s'entendran compreses en esta delegació les facultats que estatutàriament i legalment hagen de ser exercides de mode personal pel president de la Generalitat.   
2. La delegació de funcions a què es referix l'apartat anterior no comprendrà en cap cas les següents facultats i funcions:  
a) La proposta al Consell del nomenament i cessament d'alts càrrecs.   
b) L'elevació al Consell d'avantprojectes de llei, projectes de decret i propostes d'acord.   
c) La potestat reglamentària.   
Segon  
Es deleguen en la secretària Autonòmica de Comunicació l'exercici de les atribucions següents:   
1. Dictar les resolucions relatives a les convocatòries específiques i a l'atorgament de les ajudes i subvencions a què es referix l'article 47 del Text Refós de la Llei d'Hisenda Pública de la Generalitat Valenciana, aprovat pel Decret Legislatiu de 26 de juny de 1991, del Consell de la Generalitat, així com la convocatòria i l'atorgament de les beques a què es refereixen el Decret 108/1992, de 6 de juliol, del Consell, dins de l'àmbit funcional que té delegat.   
La present delegació inclou al seu torn la facultat d'interpretar, resoldre les incidències i dictar els actes de tràmit qualificats que puguen sorgir com a conseqüència de la tramitació dels expedients, en totes les seues fases.   
2. L'exercici de totes les atribucions relatives a les concessions dels serveis públics de televisió digital per ones terrestres.  
3. Les facultats ordinàries en matèria de contractació administrativa i de dret privat relacionades amb l'àmbit funcional de les competències que tinga atribuïdes i, si és el cas, que li hagen estat delegades.  
4. La resolució dels procediments instats per a delimitar la responsabilitat patrimonial de l'administració, als quals es refereixen els articles 139 i següents de la Llei de Règim Jurídic de les Administracions Públiques i del Procediment Administratiu Comú, en l'àmbit de la seua competència.  
Tercer  
Es deleguen en el conseller de Presidència i vicepresident primer del Consell l'exercici de les atribucions següents:   
1. La facultat de subscriure convenis de col·laboració amb persones físiques o jurídiques privades, dels quals no es deriven compromisos de caràcter econòmic imputables als pressupostos de despeses de la Generalitat, dins de l'àmbit de matèries que té assignades la Presidència.   
2. Les facultats ordinàries en matèria de contractació administrativa i de dret privat per un import superior a 60.010 euros en l'àmbit funcional no comprés en l'apartat anterior.  
3. L'adjudicació provisional de les concessions d'emissores de radiodifusió sonora en ones mètriques amb modulació de freqüència.   
4. La facultat de nomenar i destituir del personal de lliure designació al servei de la Presidència de la Generalitat.   
Quart  
Es delega en el sotssecretari de la conselleria de Presidència l'exercici de les següents atribucions, sense perjuí de les delegacions que es realitzen en altres òrgans de la Presidència:   
1. Les facultats ordinàries en matèria de contractació administrativa i de dret privat per un import inferior a 60.010 euros en els àmbits funcionals que no s'hagen delegat en altres òrgans de la Presidència o de la conselleria de Presidència  
2. Els actes de retenció de crèdit, autorització de la despesa, disposició de crèdit, reconeixement d'obligacions i proposta de pagament, dins dels límits legals i reglamentaris.   
3. La resolució de recursos en via administrativa que corresponguen al president, amb les excepcions legals corresponents.   
4. La resolució dels procediments instats per a delimitar la responsabilitat patrimonial de l'administració, als quals es refereixen els articles 139 i següents de la Llei de Règim Jurídic de les Administracions Públiques i del Procediment Administratiu Comú, que puguen instar-se com a conseqüència de l'actuació dels òrgans adscrits a la Presidència i que no es troben delegats en altres òrgans.  
5. Les facultats corresponents en titular del departament en matèria de patrimoni, segons el que disposa la vigent Llei de Patrimoni de la Generalitat i la resta de normativa aplicable.   
6. La facultat per a resoldre les reclamacions prèvies a la via judicial civil i laboral.   
7. L'exercici de les facultats que li corresponguen com a màxim titular de l'àrea de Presidència en matèria pressupostària, d'acord amb el que establix el Text Refós de la Llei d'Hisenda Pública de la Generalitat; lleis de pressupostos de la Generalitat i la resta de normativa aplicable.   
8. La revisió d'ofici dels actes administratius nuls de ple dret dictats pels òrgans de la Presidència.   
9. La declaració de lesivitat dels actes administratius anul·lables dictats pels òrgans de la Presidència.   
10. L'exercici de les funcions atribuïdes per la normativa vigent en titular del departament en matèria de personal i que no es troben delegades en altres òrgans.  
Cinqué   
La present delegació d'atribucions podrà ser revocada en qualsevol moment per l'òrgan delegatori, de conformitat amb el que establix l'article 63.5 de la Llei del Consell, i en l'article 13.6 de la Llei de Règim Jurídic de les Administracions Públiques i del Procediment Administratiu Comú. Les atribucions delegades en el present decret podran ser avocades, en els termes i amb els requisits que estableix l'article 14 d'esta última norma.   
Sisé   
En tots aquells supòsits en què es faça ús de la present delegació, haurà de fer-se constar expressament en la resolució o acte que s'adopte, considerant-se dictades per l'òrgan delegatori.   
Les atribucions exercides per delegació no podran ser objecte de delegació en un altre òrgan.   
Seté   
La present resolució produirà efectes des del mateix dia de la seua aprovació.  
València, 29 de juny de 2007.  
El President de la Generalitat,  
FRANCISCO CAMPS ORTIZ